เป็นร้านที่ได้มีโอกาสมาทาน2ครั้ง ทั้งสองครั้งตั้งใจมาและต้องบอกว่า โชคดี
ทำไมถึงกล่าวเช่นนั้นเพราะคนสงขลาย่อมรู้ซึ้งถึง ความยากลำบากในการจอดรถตรงแยกสำโรงเป็นแน่แท้
ผมจอดรถเลยไปจากไปรษณีย์ไปเล็กน้อยแล้วเดินย้อนกลับมา เดินไม่ไกลแต่ร้อนมากกกก
กลับมาที่เมนูดีกว่ามาทานกัน3คน สั่งไป4อย่าง และของหวานอีก3 
เมนูปลากะพงย่าง คนทาน(ไม่ใช่ผม) คอมเมนต์ว่าแห้งไปนิด ปลาซัลมอน(แทนปลาหิมะ)ราดซอสบัลซามิก คนทานยกนิ้วให้ว่าอร่อย สลัดซอสไข่กุ้งวาซาบิ มาทานซ้ำเป็นรอบที่สอง ก็รสชาติดี ส่วนเมนูคล้ายๆปอเปี๊ยะทอด(จำชื่อไม่ได้) เป็นของทานเล่นเพลินๆดี
ส่วนของหวาน เป็นไอศครีมมะยมพริกเกลือ รสชาติดีเปรี้ยวจี๊ดจ๊าด แต่ไอศครีมข้าวเหนียวมะม่วง หลีกเลี่ยงได้หลีกเลี่ยง แต่ใครอยากลองคงไม่ห้าม แต่ช่วยบอกผมด้วยว่าทานแล้วรู้สึกเหมือนผมรึเปล่า >.<" ส่วนHoney Toast ดูจากรูปดูติดไหม้นิดๆ แต่คนที่ทานทั้งสอง(ผมไม่ได้ลองทาน) บอกว่ารสชาติดีทั้งคู่ เมนูToast เป็นเมนูแถมเพราะทานครบ 1000บาท แล้วกดรหัส DTAC ไปเพื่อเป็นการแถมฟรี
สรุปภาพรวม ร้านมีอาหารหลากหลาย ราคาค่อนข้างกว้างตั้งแต่จาน40-50 ถึง 400-500บาท แล้วแต่เมนู จุดด้อยของร้านน่าจะเป็นที่จอดรถที่หาจอดได้ยาก มีเรื่องเมาท์สนุกสนานในวงสนทนานิดนึงว่า เชฟหล่อส่วนคนเก็บเงินไม่ทราบว่าเป็นพี่/น้องสาวหรือแฟนเชฟ ก็สวย ไม่เชื่อลองไปพิสูจน์ดู 555 